Upute za ispunjavanje prijavnog obrasca

Dragi učenici,

**prije** ispunjavanja samog obrasca prijave molimo vas da pročitate sljedeće upute.

1. Pri ispunjavanju obrasca pozorno pročitajte sve upute i slijedite ih.

2. Pišite čitko i upotrebljavajte kemijsku olovku kojom se piše plavom ili crnom bojom. Pišite **pisanim slovima** i pripazite na pravopis.

3. List sa zaporkom i tablicu s općim podacima (TABLICA 1) ispunite, stavite u priloženu plavu omotnicu , zatvorite je i na omotnicu napišite svoju zaporku.

4. Budite iskreni i vjerodostojni u svojim odgovorima. U slučaju netočnih podataka o ocjenama i izostancima Povjerenstvo neće bodovati taj odgovor.

5. Svojoj prijavi priložite i valjani Europass CV (životopis) na **engleskom jeziku**. Sve informacije o pisanju životopisa nalaze se na mrežnim stranicama <https://europa.eu/europass/hr/create-europass-cv>

Ili <https://www.europass.hr/>

6. Svoj Europass CV snimite i isprintajte , stavite u priloženu smeđu omotnicu , omotnicu zatvorite i na njoj napišite svoju zaporku. U istu omotnicu stavite i vašu suglasnost za obradu podataka i sudjelovanje u projektu.

7. U motivacijskom pismu jasno i u više rečenica odgovorite na svako postavljeno pitanje. Vaša motivacija bit će bodovna od 1 do 10 po jasno razrađenim kriterijima. Zabranjeno je potpisati se punim imenom i prezimenom. Motivacijsko pismo je poslovno pismo koje trebate započeti s Poštovani, a na kraju se zahvaliti na ukazanom povjerenju. Budite zanimljivi, jasni i konkretni kako bi osoba koja čita vaše pismo zapamtila upravo vas.

8. Kada ste ispunili sve prijavne listiće, napisali motivacijsko pismo i Europass CV na engleskom jeziku, sve to stavite u veliku smeđu omotnicu, zatvorite je i napišite „ Za natječaj za mobilnost“. Predajte vaše prijave u Tajništvo do četvrtka 1. 12. 2022. u 14.00 sati. U gornjem uglu stavite svoju zaporku.

9. Za sva moguća pitanja molim obratiti se na mail [snjezana.stivanicevic@gmail.com](mailto:snjezana.stivanicevic@gmail.com)

Želimo Vam mnogo uspjeha u prijavi na natječaj!

Povjerenstvo :

1. Ivan Aničić

2. Marin Marić

3. Marina Lacković

4. Diana Matusina

5. Dinko Kralik

6. Snježana Stivaničević